ঢাকা, ৩০ মে, ২০১৭ (বাসস) : মূল্য সংযোজন কর আইন ও সম্পূরক শুল্ক আইন,২০১২ কার্যকর হলে ভোক্তা পর্যায়ে নিত্য প্রয়োজনীয় পরিসেবা বিদ্যুতের মূল্য বাড়বে না বলে জানিয়েছে জাতীয় রাজস্ব বোর্ড (এনবিআর)। ভ্যাট কর্তৃপক্ষ বলছে, নতুন আইনের আওতায় বিদ্যুতের ভোক্তা পর্যায়ে দাম হ্রাস বা বৃদ্ধি না করেও বিদ্যুৎ বিভাগকে সামগ্রিকভাবে কম পরিমাণ ভ্যাট পরিশোধ করতে হবে।এতে ভর্তুকির পরিমাণ কমে আসবে। ফলে ভোক্তা পর্যায়ে বিদ্যুতের দাম বাড়ার সম্ভাবনা নেই।